Ukrayna Silahlı Qüvvələri

Ukrayna Silahlı Qüvvələri () — Ukrayna dövlətinin silahlı qüvvələri. Ukrayna Silahlı Qüvvələri də daxil olmaqla bütün hərbi və təhlükəsizlik qurumları Ukrayna prezidentinə tabedir. Ukrayna Silahlı Qüvvələri Quru Qoşunları, Hərbi Hava Qüvvələri, Hərbi Dəniz Qüvvələri və Desant Qoşunlarından ibarətdir. 

2014-cü ildə Rusiya ilə Ukrayna arasında baş verən hadisələrdən sonra Ukrayna özünün Silahlı Qüvvələrinin sayını 204,000 nəfərə çatdırdı ki, bu da 229,000 nəfər hərbçisi olan Fransadan sonra Avropada ən çox hərbi qulluqçusu olan ölkə deməkdir.

3 iyun 2016-cı il tarixindən etibarən qadınlar da Ukrayna Silahlı Qüvvələrində döyüş əməliyyatlarına cəlb edilir.

 Büdcə 
2016-cı ildə milli təhlükəsizlik və müdafiə büdcəsi 2013-cü illə müqayisədə 23%, 2005-ci illə müqayisədə 65% artaraq 5.172 milyard ABŞ $ təşkil etmişdir ki, bu da Ukrayna ÜDM-nin 5%-nə bərabərdir. 2016-cı ildə, həmçinin Silahlı Qüvvələrin modernizasiya xərcləri də 30% artmışdır.

 2005: 2.7 milyard ABŞ dolları
 2013: 3.6 milyard ABŞ dolları
 2016: 4.4 milyard ABŞ dolları
 2017: 5.1 milyard ABŞ dolları

 Hərbi bayram günləri 
 8 iyul: Hərbi Hava və Hava Hücumundan Müdafiə Qüvvələri günü
 İyulun ilk bazar günü: Hərbi Dəniz Qüvvələri günü
 2 avqust: Desant Qüvvələri günü
 7 sentyabr: Hərbi kəşfiyyat günü
 14 oktyabr: Ukraynanın müdafiəçiləri günü
 29 oktyabr: Maliyyə zabitləri günü
 3 noyabr: Raket və Artilleriya Qoşunları günü
 3 noyabr: Mühəndislər günü
 6 dekabr: Silahlı Qüvvələr günü
 12 dekabr: Quru Qoşunları günü

 Hərbi Sənaye Kompleksi
SSRİ dağıldıqdan sonra onun hərbi sənayesinin 30%-i Ukraynaya verildi. Ukrayna hələ də raket texnologiyası, döyüş gəmiləri və sualtı gəmilər üçün naviqasiya elektronikaları, döyüş təyyarələri üçün radar istehsalına görə liderlərdən biridir.

 İstinadlar 

Kateqoriya:Ukrayna Silahlı Qüvvələri
Kateqoriya:Ukrayna ordusu